Panų suolai ir Švedežeris
Senovėje buvo lietuvių kovos su švedais. Tas kovas primena Varnių valsčiuje, Šilų kaime, mažas kalnelis ir toks pat ežerėlis. Ant to kalnelio, sako, buvę lietuvių apkasai. Kalnelis vadinamas Panų suolais. Per karus su švedais lietuviai apsirengdavo mergaitėmis ir moterų balsais dainuodami sėdėdavo ant to kalnelio ir viliodavo švedus. Tie, moterų balsų privilioti, ateidavo ant to kalnelio, o ten jų laukdavo ne moterys, bet ginkluoti lietuviai. Atėjus švedams, lietuviai juos užpuldavo ir išžudydavo, o nužudytus mesdavo su visais ginklais į ten pat esantį ežerėlį. Taip lietuviai daug švedų išžudydavo ir nuskandindavo. Todėl ir tas ežerėlis dabar yra vadinamas Švedežeriu. Žmonės pasakoja, kad ten yra švedų ginklų ir kitokių daiktų.

Padavimai
Padavimai apie švedmetį